แทงค์แมน

**แทงค์แมน** () หรือรู้จักกันในชื่อ **ผู้ประท้วงนิรนาม** () หรือ  **ขบถนิรนาม** () เป็นชื่อเล่นที่ให้กับชายไม่ทราบชื่อที่น่าจะเป็นชาวจีน ยืนอยู่หน้าแถวรถถังไทป์ 59 ที่กำลังออกจากจัตุรัสเทียนอันเหมินในปักกิ่งเมื่อวันที่ 5 มิถุนายน ค.ศ. 1989 โดยเมื่อวันก่อน รัฐบาลจีนได้เข้าสลายการชุมนุมของกลุ่มนักศึกษาที่ประท้วงอยู่ในจัตุรัส หลังจากเผชิญหน้ากันนานหกสัปดาห์ จนมีผู้เสียชีวิตหลายร้อยหรือหลายพันคนโดยส่วนใหญ่อยู่ในพื้นที่อื่น ๆ ของปักกิ่ง ขณะที่รถถังคันหน้ากำลังเคลื่อนตัวผ่านชายคนดังกล่าว เขาเปลี่ยนตำแหน่งเพื่อขัดขวางไม่ให้รถถังวิ่งผ่านโดยทำซ้ำแล้วซ้ำเล่า และบังคับให้รถถังหยุดเพื่อหลีกเลี่ยงการชนชายคนดังกล่าว จากนั้นชายคนดังกล่าวจึงปีนขึ้นไปบนรถถังที่ทหารกองทัพปลดปล่อยประชาชนพูดคุยกับเขา เหตุการณ์นี้ได้บันทึกและแชร์ให้ผู้ชมทั่วโลกได้ชม โดยในระดับนานาชาติถือเป็นภาพที่น่าจดจำที่สุดภาพหนึ่งตลอดกาล ส่วนในประเทศจีน ภาพและเหตุการณ์ที่เกี่ยวข้องจะถูกเซ็นเซอร์

ช่างภาพ 5 คนได้บันทึกภาพและวิดีโอของเขาขณะเหตุการณ์ประท้วงที่จัตุรัสเทียนอันเหมิน พ.ศ. 2532 รูปถ่ายที่เป็นที่นิยมแพร่หลายที่สุดถ่ายไว้โดย เจฟฟ์ ไวด์เนอร์ จากชั้นหกของโรงแรมปักกิ่ง ห่างจากเหตุการณ์ประมาณ 800 เมตร ด้วยเลนส์กล้อง 400 มิลลิเมตร ภาพอีกรุ่นเป็นของ สจ๊วต แฟรงคลิน ซึ่งเป็นภาพมุมกว้างแสดงให้เห็นรถถังที่ต่อแถวออกไปอีก ภาพนี้ได้รางวัลเวิลด์เพรสอวอร์ดและยังรวมไว้ใน *"100 ภาพถ่ายที่เปลี่ยนโลก"* ของนิตยสารไลฟ์ ปี พ.ศ. 2546 เหตุการณ์นี้บันทึกวิดีโอไว้โดยสื่อต่างชาติอย่างซีเอ็นเอ็นและบีบีซี ซึ่งนำออกอากาศไปทั่วโลก ชาลี โคล ผู้สื่อข่าวเล่าว่าเห็นรถถังของจีนเหยียบยานพาหนะและประชาชนแบบสดๆ แค่วันเดียวก่อนชายคนนี้จะมายืนขวางขบวนรถถัง ซึ่งข่าวนี้ได้พาดหัวข่าวไปทั่วโลก ในเดือนเมษายน พ.ศ. 2541 นิตยสารไทม์ ได้รวมเอา **ขบถนิรนาม** ไว้ใน *"100 บุคคลผู้ทรงอิทธิพลมากที่สุดแห่งคริสต์ศตวรรษที่ 20"*

ไม่มีข้อมูลที่น่าเชื่อถือเกี่ยวกับอัตลักษณ์หรือชะตาของแทงค์แมน เรื่องราวของทหารในรถถังก็ไม่ทราบเช่นกัน พยานอย่างน้อยหนึ่งคนระบุว่า แทงค์แมนไม่ใช่คนเดียวที่ยืนขวางรถถังระหว่างการประท้วง

## ฉบับภาพถ่าย
ช่างถ่ายภาพห้าคนสามารถถ่ายเหตุการณ์นี้บนแผ่นฟิล์มได้ เมื่อวันที่ 4 มิถุนายน ค.ศ. 2009 ช่างภาพคนที่ 5 ได้เผยแพร่ภาพฉากที่ถ่ายจากระดับพื้นดิน

## อ้างอิง

### หมายเหตุ

## อ่านเพิ่ม
* *June Fourth: The True Story, Tian'anmen Papers/Zhongguo Liusi Zhenxiang Volumes 1–2* (Chinese edition), Zhang Liang, .
* *Red China Blues: My Long March from Mao to Now*, Jan Wong, Doubleday, 1997, trade paperback, 416 pages,  (Contains, besides extensive autobiographical material, an eyewitness account of the Tiananmen crackdown and the basis for an estimate of the number of casualties.)
* *The Tiananmen Papers: The Chinese Leadership's Decision to Use Force Against their Own People—In their Own Words*, Compiled by Zhang Liang, Edited by Andrew J. Nathan and Perry Link, with an afterword by Orville Schell, PublicAffairs, New York, 2001, hardback, 514 pages,  (An extensive review and synopsis of *The Tiananmen Papers* in the journal *[[Foreign Affairs]]* may be found at Review and synopsis in the journal ''Foreign Affairs''.)

## แหล่งข้อมูลอื่น
* 
* Raw video of the Tank Man incident (CNN on YouTube)
* The Stuart Franklin photo at ''Life'' magazine 100 photos that changed the world.
*  Professor disclosed heroic Wang Weilin still in world, dajiyuan.com. Retrieved June 1, 2006.
* PBS ''Frontline'' documentary "The Tank Man", 2006, Program viewable online. Last Retrieved July 29, 2008.
* The photos that defined a massacre, BBC
* John McBeth (13 Sep, 2019) "Tank man photographer Charlie Cole died in Bali" aged 64

ทแงค์แมน
หมวดหมู่:บุคคลที่มีความสำคัญในฐานะประเด็นของภาพถ่ายภาพหนึ่ง
หมวดหมู่:ภาพถ่ายการประท้วง